stanford-oval/wikipedia huggingface dataset:
פיזיקה סמי-קלאסית
לקריאה נוספת

ר. רזניק ור. אייזברג, Quantum Physics of Atoms, Molecules, Solids, Nuclei and Particles, ג'ון ויילי ובניו, 1985
פ. דיראק, Principles of Quantum Mechanics, הוצאת קלרנדון, 1981
ו. פאולי, General Principles of Quantum Mechanics, הוצאת שפרינגר, 1981
ר. פיינמן, הרצאות פיינמן על פיזיקה, הוצאת אדיסון -וסלי, 1965
ק.ב. פארקר, McGraw-Hill Encyclopedia of Physics, הוצאת מקגרו-היל, 1994
פיליפ שיידמן

פיליפ שיידֵמן (בגרמנית: Philipp Scheidemann; ‏26 ביולי 1865 – 29 בנובמבר 1939) היה מדינאי גרמני, סוציאל-דמוקרט. הקנצלר השני של רפובליקת ויימאר.
ביוגרפיה

שיידמן נולד בעיר קאסל בגרמניה (אז בנסיכות הבוחר מהסן). בצעירותו עבד כפועל דפוס וכמגיה, בטרם החל לעבוד כעיתונאי.
ביוגרפיה > תחילת דרכו

ב-1883 הצטרף למפלגה הסוציאל-דמוקרטית הגרמנית, ועבד כעיתונאי וכעורך בעיתונים סוציאליסטים שונים. בשנת 1903 נבחר לרייכסטאג, ועד מהרה הפך לאחד הקולות הבולטים שבקרב מנהיגי הסוציאליסטים, לצד פרידריך אברט והוגו האזה, עמו הנהיג את סיעת הסוציאל-דמוקרטים. שיידמן צידד בכניסתה של גרמניה למלחמת העולם הראשונה. הוויכוח על ההשתתפות במלחמה הוליך לפיצול המפלגה, ולפרישת סיעת ה"סוציאל-דמוקרטים העצמאים" אשר כללה אישים כקורט אייזנר. שיידמן נותר איש סיעת הרוב, והמשיך בתמיכה במלחמה, אם כי קרא למשא ומתן להשגת הסכם שלום הוגן.
כאשר הכניס הנסיך מקס פון באדן את נציגי הסוציאל-דמוקרטים לממשלה, לקראת סופה של המלחמה, הצטרף אף שיידמן עמם, בתפקיד שר בלי תיק, באוקטובר 1918.
ב-9 בנובמבר 1918, הודיע פון באדן לממשלתו ההמומה על כך שהקייזר התפטר ונמלט לחו"ל, ועל התפטרותו של פון באדן עצמו מתפקיד הקאנצלר (ומסירתו לידי פרידריך אברט, הסוציאל-דמוקרט הראשון אשר שימש בתפקיד זה).
הממשלה החדשה הייתה אובדת עצות. ברור היה כי גרמניה הובסה במלחמה, ועליה לקבל את תנאי הכניעה מבעלות הברית. ברור היה כי כל ממשלה שתעשה צעדים בכיוון זה תסומן בידי חוגי הימין כבלתי לגיטימית וכ"בוגדת". הייתה זו תחילתה של אגדת תקיעת הסכין בגב לפיה השתלטו השמאל והיהודים על ממשלת גרמניה, וגרמו לכניעה מחפירה, בעוד הצבא נלחם בעוז רוח בחזית. היה זה תכסיס שקוף שנועד להטיל את האשמה כולה בכניעה על השמאל, על הדמוקרטיה ועל הליברלים. מצד שני, עוד בטרם התפטר הקייזר הכריז קורט אייזנר על "רפובליקה סוציאליסטית" בבוואריה, וברחובות ברלין התגודדו המוני פועלים ממורמרים, המונהגים בידי ארגון שמאל קיצוני המכונה "הליגה הספרטקיסטית" אשר שם לו למטרה להכריז על "רפובליקה סובייטית גרמנית" בנוסח שהיה מוכר (ומטיל אימה) מברית המועצות שזה עתה קמה. היה ברור כי אם לא תפעל הממשלה מהר ובנחישות, יהיו ימיה כימי ממשלתו של רודולף קרנסקי בברית המועצות - משטר ביניים בין מונרכיה אבסולוטית ודיקטטורה קומוניסטית. לא כך רצו אברט ושיידמן להיכנס אל דפי ההיסטוריה.
בלחץ האירועים, בעוד הממשלה מכונסת בבניין הרייכסטאג, יצא שיידמן, מבלי שנועץ באיש מחבריו אל ההמון שהתכנס מחוץ לבניין והכריז על הקמת "רפובליקה גרמנית". הכרזה היסטורית זו הייתה ערש לידתה של רפובליקת ויימאר, קצרת הימים והסוערת.
ביוגרפיה > תחילת דרכו > מינויו לקנצלר גרמניה

לאחר הכרזת הרפובליקה שימש שיידמן בתפקיד האחראי על האוצר בממשלת הביניים שהוקמה, ובפברואר 1919, התכנסה בוויימאר האספה הלאומית, ומינתה את אברט לנשיא, ואת שיידמן לקאנצלר. ממשלתו הראשונה של שיידמן כללה גורמים מהמפלגה הסוציאליסטית (SPD), המפלגה הדמוקרטית (DDP), ומפלגת המרכז (ZENTRUM). הממשלה החזיקה פחות מחמישה חודשים, והתמוטטה בטרם נחתם הסכם ורסאי, ששיידמן היה מראשי המתנגדים לו, ובטרם נחתמה חוקת הרפובליקה, שעל ניסוחה עבד שר הפנים בממשלה, הפרופסור הוגו פרויס. שיידמן התפטר ב 20 ביוני 1919, על מנת שלא לחתום על הסכמי ורסאי, שכגרמנים רבים ראה בהם אך השפלה והתעללות בלתי ראויה בצד המובס במלחמה. שוב לא שירת בממשלה, למרות שנותר פעיל בפוליטיקה, כראש העיר של קאסל, בין השנים 1920 עד 1925, ובמקביל כציר ברייכסטאג.
ביוגרפיה > לאחר הפרישה

ב-4 ביוני 1922 ניצל שיידמן מניסיון התנקשות, שבוצע על ידי חוגי ימין קיצוני, אנשי הפרייקור לשעבר.
ביוגרפיה > גלות ומוות

עם עליית המפלגה הנאצית לשלטון בשנת 1933, נמלט שיידמן לדנמרק, ושם מת בגלות, בשנת 1939.
פיליפה ג'ורג'יו

| --- | --- |

מישל יאו כקיסרית פיליפה ג'ורג'יו
 תוכנית טלוויזיה:  מסע בין כוכבים: דיסקברי
 הופעה ראשונה:  "The Vulcan Hello", הפרק הראשון של סדרת הטלוויזיה "מסע בין כוכבים: דיסקברי" (יקום פריים) "The Wolf Inside", הפרק ה-11 של סדרת הטלוויזיה "מסע בין כוכבים: דיסקברי" (יקום מראה)
 גילום הדמות:  מישל יאו 
 מידע
 שם אמיתי:  Philippa Georgiou
 תאריך לידה:  2202 
 מקום לידה:  לנגקאווי 
 גזע:  אנושי
 מין:  נקבה
 מקצוע:  קיסרית, שליטת האימפריה הטראנית (מראה) קפטן בצי הכוכבים (פריים)
 שיוך:  מראה: האימפריה הטראנית מדור 31 פריים: צי הכוכבים
 חברה בקבוצה:  צי הכוכבים
 חברה לשעבר בקבוצה:  האימפריה הטראנית
 סגנון לחימה:  אמנות לחימה סיף
 אזרחות:  האימפריה הטראנית
 תאריך פטירה:  2256 
 מקום פטירה:  הכוכבים הבינאריים 
 דמויות קשורות
 משפחה:  יקום המראה: מייקל ברנהאם (בת מאומצת)
 חברים:  מייקל ברנהאם (יקום פריים) אש טיילר (ווק) סילביה טילי סארו
 אויבים:  מייקל ברנהאם (יקום המראה) גבריאל לורקה (יקום המראה) לילנד
 
פיליפה ג'ורג'יו (באנגלית: Philippa Georgiou, בתוארה המלא: הוד מעלתה המלכותית ביותר, אם ארץ האבות, עריצת וולקן, שליטת קרונוס, רג'ינה אנדור, פיליפה ג'ורג'יו אוגוסטוס איפוניוס סנטריוס) היא דמות בדיונית מסדרת הטלוויזיה "מסע בין כוכבים: דיסקברי" השייכת לזיכיון מסע בין כוכבים. הדמות מגולמת על ידי השחקנית המלזית, מישל יאו.
מדובר למעשה בשתי דמויות שונות בסדרה. האחת, קפטנית בצי הכוכבים, מפקדתה של ספינת החלל "שנזו", שהופיעה בשני פרקי הפתיחה של הסדרה ולאחר מכן נהרגה, והשנייה היא מקבילתה מיקום המראה, קיסרית עריצה השולטת באימפריה הטראנית, שלאחר הפיכה נגדה עוברת ליקום פריים בתחילה כאסירה ולאחר מכן כסוכנת חשאית של מדור 31.
פיליפה ג'ורג'יו, יקום פריים

פיליפה ג'ורג'יו נולדה בשנת 2202 באיי לאנגקאווי במלזיה. בסביבות 2220 החלה את לימודיה באקדמיית צי הכוכבים, וסיימה ב-2224.
ב-2239 שירתה על היו.אס.אס "ארכימדס" בדרגת לוטננט, אז נוצר קשר בינה לבין סארו מכוכב הלכת קאמינר, וליוטננט ג'ורג'יו הצליחה לשכנע את צי הכוכבים לחלץ את סארו מהכוכב למרות הצו העליון.
ב-2246 מונתה קומנדר ג'ורג'יו לקצינה הראשונה של היו.אס.אס "דפיאנט". במהלך חופשה בין התפקידים על בסיס חלל 11 צורפה לצוות קצינים שנשלח למושבה על כוכב הלכת טארסוס IV על היו.אס.אס "נארבון" במטרה לסייע למושבה להתמודד עם זיהום שהשמיד את מאגרי המזון. עם הגיעם לשם התברר שמפקד המושבה, קודוס, חיסל מחצית מתושבי המושבה במטרה לאפשר למחצית הנותרת לחיות על שארית המזון עד להגעת סיוע מבחוץ. ג'ורג'יו, יחד עם לוטננט קומנדר גבריאל לורקה שהיה אחד הקצינים שהיו מסופחים למושבה מטעם צי הכוכבים, השתתפו במצוד אחר קודוס.
לקראת סוף שנות הארבעים של המאה ה-23 מונתה קפטן ג'ורג'יו כמפקדת ספינת החלל "שנזו". ב-2249 קיבלה תחת פיקודה את מייקל ברנהאם. מלבד ברנהאם ששימשה כקצינה הראשונה, היה תחת פיקודה גם סארו, הקצין השני.
בשנת 2256, במהלך משימה לגבול עם האימפריה הקלינגונית, נתקלה ה"שנזו" בספינה קלינגונית עוצמתית. ברנהאם ביקשה מג'ורג'יו לתקוף את הספינה מיידית, מאחר שהקלינגונים מבינים את שפת הכוח, אך ג'ורג'יו סירבה בטענה שזו אינה דרכה של הפדרציה. ברנהאם גרמה לה לאבד את הכרתה בעזרת לחיצת הצוואר הוולקנית, וניסתה לשכנע את צוות ה"שנזו" שהקפטנית הורתה לתקוף את הספינה הקלינגונית, אך ג'ורג'יו מתעוררת ומשליכה את ברנהאם לכלא. בעוד היא מנסה להגיע לפתרון דיפלומטי עם הקלינגונים, הם תוקפים.
ברנהאם מצליחה להשתחרר ומשכנעת את ג'ורג'יו שעליהן להגיע לספינה הקלינגונית וללכוד את מנהיגם, ט'קובמה. השתיים משתגרות לספינה, אך במהלך הקרב שמתפתח מצליח ט'קובמה לחסל את ג'ורג'יו. בהמשך מתברר שהקלינגונים אכלו את גופתה של ג'ורג'יו.
הקיסרית ג'ורג'יו, יקום המראה

ג'ורג'יו מיקום המראה היא הדמות העיקרית בסדרה "דיסקברי", ומופיעה בשלוש העונות הראשונות של הסדרה. בנוסף היא עתידה להופיע בתפקיד הראשי בסרט הספין אוף, "מסע בין כוכבים: מדור 31".
הקיסרית ג'ורג'יו, יקום המראה > המאה ה-23

במהלך המאה ה-23, תפסה ג'ורג'יו את השלטון כקיסרית האימפריה הטראנית ביקום המראה. ג'ורג'יו שלטה שלטון אכזרי וחסר מעצורים, כשהיא מחזיקה במערך מודיעין חשאי ענף, מלשינים ומקורבים מועטים שעליהם סמכה, ביניהם בתה המאומצת, מייקל ברנהאם, יתומה שאותה אספה מהרחוב. לדבריה אספה דווקא את מייקל משום שזו לא התקרבה אליה וביקשה נדבה, אלא ישבה בעקשנות בראש ערימת אשפה שבה התגוררה, וממנה שלטה בשאר הילדים שהתגוררו עמה ברחובות.
בשנת 2256 גילתה ג'ורג'יו שברנהאם וקפטן גבריאל לורקה, שניים מאנשי אמונה הקרובים, הפכו למאהבים ומתכננים הפיכה במטרה לתפוס את השלטון. היא מוציאה את ברנהאם להורג בעצמה, ומחפשת את לורקה מבלי לדעת שהלה נמלט ליקום פריים בו הוא מתחזה למקבילו שנהרג בקרב.
לורקה נעזר במייקל ברנהאם מיקום פריים ובצוות ה"דיסקברי" שבפיקודו על מנת לעבור ליקום המראה, שם הוא מוביל את כוחותיו נגד ג'ורג'יו. ג'ורג'יו וברנהאם מתעמתות, כשלבסוף חוזרת ה"דיסקברי" ליקום הרגיל, כשעל סיפונה ג'ורג'יו כשבויה.
ביקום פריים מסייעת ג'ורג'יו, בעזרת ניסיונה הרב בלוחמה נגד הקלינגונים (ביקום המראה כבשה האימפריה הטראנית את קרונוס, כוכב הבית הקלינגוני), לסיים את המלחמה. היא שותלת פצצה בלב הר געש על קרונוס, שאם תפוצץ תשמיד את קרונוס לחלוטין ותחסל הלכה למעשה את האימפריה הקלינגונית.
ג'ורג'יו מגויסת עד מהרה לשורות מדור 31, ארגון הביון החשאי של הפדרציה, והופכת לסוכנת בכירה, תחת פיקודו של מפקד המדור, לילנד. אחת ממשימותיה הראשונות היא לאתר את ספוק שברח מבית חולים לחולי נפש בו אישפז את עצמו. אף על פי שהתגייסה למדור 31, ג'ורג'יו ממשיכה לפעול לפי האג'נדה אותה היא בוחרת, ומסייעת לברנהאם וספוק להימלט ממדור 31. בסופו של דבר מצליחה ג'ורג'יו שוב להציל את המצב כשהיא נלחמת בלילנד, כעת תחת שליטתה של תבונה מלאכותית בשם "קונטרול". היא מחסלת את לילנד ומחליטה להצטרף לברנהאם וצוות ה"דיסקברי" במסעם אל המאה ה-32, ממנו אין דרך חזרה אל העבר.
הקיסרית ג'ורג'יו, יקום המראה > המאה ה-32

ג'ורג'יו מוכיחה את עצמה כחלק חשוב בצוות כשהיא מצילה את סארו ואת טילי מזארה, פושע שמטיל חיתתו על מושבות מבודדות. בהמשך פוגשת ג'ורג'יו בקוביץ' המסתורי, סוכן פדרציה מארגון לא ידוע שמתמחה ביקום המראה. קוביץ' טוען שמזה 500 שנה לא היו מעברים בין יקום פריים ליקום המראה, וכי נראה ששני היקומים התרחקו מספיק על מנת שמעברים כאלה לא יוכלו להתממש עוד. עוד טוען קוביץ' כי במהלך השנים שחלפו התברר כי לתוקפנות הטראנית יש סיבה גנטית, אך ג'ורג'יו אינה מקבלת את ההסבר וטוענת כי הוא שקרי.
ג'ורג'יו מתחילה לפתח סימפטומים פיזיים שונים, כשבתחילה היא חולמת בהקיץ, ובהמשך מחמירים ההתקפים לאובדן הכרה מלווה בחזיונות. קוביץ' מעדכן את ד"ר קולבר שבעבר היה מקרה ידוע אחד נוסף של דמוי אנוש שביצע הן מעבר בין יקומים מקבילים והן מסע בזמן. התוצאה של מסע כפול כזה היא שהאטומים של מבצע המסעות מתפרקים במהרה, תוך שלקורבן נגרם סבל עצום לפני מותו. לאור זאת נוסעות ברנהאם וג'ורג'יו לכוכב לכת שעליו, לפי מחשבי דיסקברי, יימצא המרפא למחלתה.
על כוכב הלכת, ג'ורג'יו וברנהאם פוגשות בשומר הנצח ששולח את ג'ורג'יו בחזרה לעברה ביקום המראה על מנת לבחון אם השתנתה בשנים שבילתה ביקום פריים. לאחר ששומר הנצח משתכנע שג'ורג'יו אכן השתנתה, הוא שולח אותה אל מקום וזמן לא ידועים, ומציל בכך את חייה.
הערות שוליים

↑  צוין לראשונה בפרק Vaulting Ambition, הפרק ה-12 בעונתה הראשונה של דיסקברי
1 2  The Butcher's Knife Cares Not for the Lamb's Cry, הפרק הרביעי בעונתה הראשונה של דיסקברי
↑  "The Brightest Star", הפרק השלישי בעונתה הראשונה של מסעות קצרים
↑  "The Sound of Thunder", הפרק השישי בעונתה השנייה של דיסקברי
↑  "Drastic Measures", הרומן השני בסדרת ספרי דיסקברי
1 2  Battle at the Binary Stars, הפרק השני בעונתה הראשונה של דיסקברי
1 2 3  Terra Firma, Part 1, הפרק התשיעי בעונתה השלישית של דיסקברי
1 2  What's Past Is Prologue, הפרק ה-13 בעונתה הראשונה של דיסקברי
↑  The war without, the war within, הפרק ה-14 בעונתה הראשונה של דיסקברי
↑  Point of Light, הפרק השלישי בעונתה השנייה של דיסקברי
↑  Saints of Imperfection, הפרק החמישי בעונתה השנייה של דיסקברי
↑  Light and Shadows, הפרק השביעי בעונתה השנייה של דיסקברי
↑  Such Sweet Sorrow, פרקים 13 ו-14 בעונתה השנייה של דיסקברי
↑  Far From Home, הפרק השני בעונתה השלישית של דיסקברי
1 2  Die Trying, הפרק החמישי בעונתה השלישית של דיסקברי
↑  Scavengers, הפרק השישי בעונתה השלישית של דיסקברי
↑  Terra Firma, Part 2, הפרק העשירי בעונתה השלישית של דיסקברי
| מסע בין כוכבים: דיסקברי |
| --- | --- | --- |
| יוצרי הסדרה | בריאן פולר • אלכס קורצמן • על-פי "מסע בין כוכבים: הסדרה המקורית" מאת ג'ין רודנברי |  |
| שחקנים ראשיים | סוניקווה מרטין-גרין • דאג ג'ונס • שזאד לטיף • אנתוני ראפ • מרי וויסמן • ג'ייסון אייזקס • וילסון קרוז • אנסון מאונט • דייוויד אג'אלה |  |
| דמויות ראשיות | מייקל ברנהאם • סארו • פול סטמטס • סילביה טילי • יו קולבר • גבריאל לורקה • אש טיילר • כריסטופר פייק • קליבלנד בוקר |  |
| דמויות משנה | פיליפה ג'ורג'יו • ג'ט רינו • ספוק • ד' נהאן • ווק • ל'רל • סארק • קתרינה קורנוול • הארי מאד |  |
| גזעי חייזרים | וולקנים • קלינגונים • קלפים • רומולאנים • בא'אול • אוריונים • אנדוריאנים |  |
| מושגים | יקום המראה |  |
| פרקים בולטים | Magic to Make the Sanest Man Go Mad |  |
| סדרות בת | מסעות קצרים • עולמות חדשים ומשונים • מדור 31 |  |
| ראו גם | זיכיון מסע בין כוכבים |  |
פיליפה גרגורי

| --- | --- |

פיליפה גרגורי, 2011
 לידה:  9 בינואר 1954 (בת 70) ניירובי, קניה 
 מדינה:  הממלכה המאוחדת 
 שם עט:  Philippa Gregory 
 מקום לימודים:  אוניברסיטת אדינבורו, אוניברסיטת סאסקס, Montpelier High School 
 שפות היצירה:  אנגלית 
 תקופת הפעילות:  מ-1987 
 פרסים והוקרה:  פרס אגודת מחברי הרומנים הרומנטיים (2002) 
 www.philippagregory.com
 
פיליפה גרגורי (באנגלית: Philippa Gregory; נולדה ב-9 בינואר 1954) היא סופרת אנגלייה המחברת רומנים היסטוריים. ספרה הידוע ביותר הוא "בת בולין האחרת" (2001), שזכה ב-2001 בפרס הרומן הרומנטי של השנה מאיגוד הסופרים הרומנטיים (Romantic Novelists' Association), ועובד פעמיים לסרט קולנוע.
המגזין AudioFile כינה את גרגורי בשם "מלכת הסיפורת ההיסטורית הבריטית".
ביוגרפיה

פיליפה גרגורי נולדה ב-9 בינואר 1954 בניירובי, אז בירת קניה הבריטית (לימים רפובליקת קניה). היא בתם השנייה של איליין וארתור פרסי גרגורי, נווט באיסט אפריקן איירווייז. כשהייתה בת שלוש עברה המשפחה לבריסטול שבאנגליה.
גרגורי למדה בבית הספר לבנות קולסטון, ועברה בחינות A-level באנגלית, היסטוריה וגאוגרפיה. אחר כך למדה עיתונאות בקארדיף, והייתה חניכה בעיתון פורטסמות' ניוז. בהמשך התקבלה לאוניברסיטת סאסקס ללימודי ספרות אנגלית, ואחר כך עברה ללמוד היסטוריה. היא עבדה ברדיו ה-BBC במשך שנתיים, והתחילה ללמוד באוניברסיטת אדינבורו שם עשתה את הדוקטורט שלה בספרות של המאה ה-18. גרגורי לימדה באוניברסיטת דרהאם, אוניברסיטת טיסייד, ובאוניברסיטה הפתוחה.
ביוגרפיה > חיים אישיים

כשעבדה על הדוקטורט שלה על ההיסטוריה של המאה ה-18 כתבה את הרומן הראשון שלה "ויידקר". באותה תקופה חייתה בקוטג' בפניין ויי יחד עם בעלה הראשון פיטר צ'יסלט, עורך בעיתון הרטלפול מייל, ועם בתם התינוקת ויקטוריה. השניים התגרשו לפני שהספר יצא לאור.
בעקבות הצלחת הספר "ויידקר" ופרסום הספר "The Favoured Child", עברה גרגורי למידהרסט שבמערב סאסקס, המקום שם מתרחשת עלילת "טרילוגיית ויידקר". היא התחתנה עם בעלה השני פול קרטר, ולשניים נולד בן. גרגורי התגרשה שוב ונישאה לאנתוני מייסון אותו פגשה כשגרה בהרטלפול.
ביוגרפיה > כתיבה

גרגורי כתבה רומנים שעלילתם מתרחשת בתקופות היסטוריות שונות, אם כי בעיקר בתקופת שושלת טיודור ובמאה ה-16. קריאה ברומנים היסטוריים המתרחשים במאה ה-17 הובילו אותה לכתיבת הטרילוגיה "ויידקר", סיפור של אהבת הארץ וגילוי עריות, "The Favoured Child", ו-"Meridon". הספר הבא היה "מסחר מכובד" רומן העוסק בסחר עבדים באנגליה של המאה ה-18 המתרחש בבריסטול. גרגורי עיבדה את הרומן למיני-סדרה בת ארבעה חלקים עבור ה-BBC. התסריט היה מועמד לפרס באפט"א, וזכה בפרס מהוועדה לשוויון בין הגזעים.
שני רומנים שלה מתרחשים בתקופת מלחמת האזרחים האנגלית: "Earthly Joys" ו-"Virgin Earth". גרגורי כתבה גם רומנים עכשוויים - "Perfectly Correct",‏ "Mrs Hartley and the Growth Centre",‏ "The Little House" ו-"Zelda's Cut".
רומנים אחדים שלה זכו בפרסים ועובדו לדרמות טלוויזיוניות. הרומן המצליח ביותר הוא "בת בולין האחרת" שיצא לאור ב-2001. ב-2003 עובד לסרט טלוויזיה בכיכובם של נטשה מקאלהון, ג'ודי מיי וג'ארד האריס. עם פרסומו זכה הספר בפרס "הרומן הרומנטי של השנה", ולאחר מכן יצאו לאור ספרי המשך "השוטה מחצר המלוכה", "The Virgin's Lover", "ירושת בולין", "The Constant Princess", ו-"The Other Queen". מירמקס רכשו את הזכויות על הרומן "בת בולין האחרת" ובפברואר 2008 יצא לאור סרט באותו שם.
גרגורי הוציאה לאור סדרת ספרים גם על בית פלנטג'נט ששלטו לפני בית טיודור, ועל מלחמות השושנים. ספרה הראשון "המלכה הלבנה" פורסם ב-2009 ועוסק בחייה של אליזבת וודוויל אשתו של המלך אדוארד הרביעי. "המלכה האדומה" יצא לאור ב-2009 על אודות מרגרט בופורט, רוזנת ריצ'מונד ודרבי אמו של המלך הנרי השביעי, וסבתו של המלך הנרי השמיני. "גבירת הנהרות" (2011) עוסק בחייה של ז'אקטה מלוקסמבורג, אמה של אליזבת וודוויל. הרומן "בתו של ממליך המלכים" יצא לאור ב-2012 עוסק באן נוויל, אשתו של ריצ'רד השלישי, והרומן "הנסיכה הלבנה" (2013) מתרכז באליזבת מיורק, אשתו של הנרי השביעי ואמו של הנרי השמיני. ב-2017 יצא לאור הרומן האחרון בסדרה "The Last Tudor". ב-2013 שודרה בערוץ BBC One מיני-סדרה בת עשרה חלקים "מלכה לבנה" המבוססת על הרומנים "המלכה הלבנה", "המלכה האדומה" ו"בתו של ממליך המלכים".
ספריה שתורגמו לעברית

בת בולין האחרת - תרגום: ענבל שגיב, אופוס, 2005
השוטה מחצר המלוכה - תרגום: אינגה מיכאלי, אופוס, 2006
ירושת בולין - תרגום: ענבל שגיב, אופוס, 2007
קתרין מארגון - תרגום: ענבל שגיב, אופוס, 2009
המלכה הלבנה - תרגום: בתיה זיסו, אופוס, 2010
המלכה האדומה - תרגום: בתיה זיסו, אופוס, 2011
הידעונית - תרגום: בתיה זיסו, אופוס, 2012
גבירת הנהרות - תרגום: בתיה זיסו, אופוס, 2013
בתו של ממליך המלכים - תרגום: בתיה זיסו, אופוס הוצאה לאור, 2014
הנסיכה הלבנה - תרגום: בתיה זיסו, אופוס הוצאה לאור, 2015
אילוף המלכה - תרגום: צפריר גרוסמן, הוצאת אופוס 2017
קללת המלך - תרגום: גילה וולדמן, הוצאת אופוס 2019
טיידלנדס - תרגום: מיכל כהן. הוצאת אופוס 2023
הערות שוליים

↑  Awards by the Romantic Novelists' Association, 13 באוקטובר 2012 {{citation}}:  (עזרה)
↑  "Audiobook Review: The Red Queen (2010)". AudioFile. נבדק ב-12 בדצמבר 2014. {{cite web}}:  (עזרה)
↑  Jennifer Curry (2007), World Authors, 2000–2005, H.W. Wilson, p. 800
1 2  Philippa Gregory walk at BBC Bristol Retrieved 6 June 2013
↑  Philippa Gregory at Chroniclelive. Retrieved 6 June 2013
↑  Philippa Gregory The Guardian Education interview. Retrieved 6 June 2013
| --- | --- |
בקרת זהויות :  NLI: 987007309192605171  PLWABN: 9810603344605606  BIBSYS: 90257808  BNE: XX1014934  BnF: cb12057951j (data)  CiNii: DA15958606  GND: 123731569  ISNI: 0000 0000 8204 6205  LCCN: n85299303  LNB: 000133635  MusicBrainz: c31d68fb-fc36-4472-b6fb-4001f199c24a  NDL: 01140097  NKC: mzk2005308988  NLA: 36001789  NLK: KAC199634149  NSK: 000172155  NTA: 07969831X  RERO: 02-A003318207  SNAC: w6710v9q  SUDOC: 028822811  Trove: 1180024  ULAN: 500261132  VIAF: 19698456   WorldCat (עם VIAF): 19698456
פייר טראי דה באיאר

| --- | --- |
ציור בן זמנו
 לידה:  1476 Pontcharra, צרפת 
 פטירה:  30 באפריל 1524 (בגיל 48 בערך) Romagnano Sesia, איטליה 
 מדינה:  צרפת 
 דרגה:  אביר 
 פעולות ומבצעים
 המלחמות האיטלקיות 
 עיטורים
 סנדק לקידום בית הספר הצבאי המיוחד בסיינט קייר 
 
פייר טראי דה באיאר, "האביר מבאיאר" (1476 – 30 באפריל 1524), היה אביר צרפתי מפורסם אשר חי בסופם של ימי הביניים באירופה. בשל מעלליו הוא נודע בכינוי "האביר חסר הפחד וללא הדופי" (בצרפתית - le chevalier sans peur et sans reproche).
לאחר שנרצח דוכס מילאנו גלאצו מריה ספורצה, ירשו בנו ג'אן גָלֵאָצוֹ ספורצה. משום חולשתו ביקש דודו לודוביקו ספורצה להדיחו ולהיות דוכס תחתיו. לשם כך סייע בשנת 1494 לפלישת שארל השמיני, מלך צרפת, לאיטליה. את המלך הצרפתי ליווה פייר טראי, שלאחר קרב פורנובו קיבל תואר אבירות. כשנה אחרי כן נפל בשבי והוחזק במילאנו עד ששוחרר ללא כופר בידי לודוביקו ספורצה. בשנת 1502 הוא נפצע בקנוסה. בשנת 1524 נהרג בקרב ונטמן בגרנובל שבאלפים הצרפתיים.
פקודה לשכוח

| --- | --- |

 בימוי:  חוסיין ארקנוב 
 מוזיקה:  ולדימיר דשקביץ' 
 מדינה:  רוסיה 
 חברת הפקה:  Sheikh Mansur Grozny Film Studio
 הקרנת בכורה:  21 ביוני 2014 
 משך הקרנה:  86 דק' 
 שפת הסרט:  רוסית, צ'צ'נית 
 סוגה:  היסטוריה בדיונית 
 דף הסרט ב־IMDb
 
פקודה לשכוח (ברוסית: Приказано забыть) הוא סרט צ'צ'ני משנת 2014, המתאר את הטבח בח'יבך מבעד לעדשת הגיבורים הראשיים דאוד וסדה, שתי דמויות בדיוניות שהוצגו כעדים לטבח לאחר שנמלטו מכפרן. הסרט נועד לצאת לאקרנים לראשונה ב-10 במאי 2014 אך נאסר מכיוון שמשרד התרבות הרוסי מכחיש רשמית את אירועי הטבח בח'יבך וטען כי הסרט ייצור שנאה אתנית לאחר שהוקיעו את הסרט כ"אנטי-רוסי".
תנועת ממוריאל לזכויות האדם הרוסית הצהירה על האירועים שהסרט תיאר כ"נחשבים לעובדה מקובלת". יוצרי הסרט הצהירו שאינם רוצים לקדם שנאת רוסים והסרט מתאר דמויות רבות של רוסים אתניים המתנגדים באופן מוחלט לפקודות להרוג אזרחים צ'צ'נים ואינגושטים שניתנו על ידי חבר הנ.ק.ו.ד., מיכאיל גווישיאני. למרות האיסור של הממשלה להציג את הסרט, הוא הוקרן בפסטיבל מוסקבה.
הערות שוליים

↑  "Russia bans 'historically false' film on Stalin deportations of Chechens". AsiaOne. נבדק ב-2018-04-22.
↑  Fuller, Liz. "Banned Chechen Movie Screened At Moscow Film Festival". RadioFreeEurope/RadioLiberty (באנגלית). נבדק ב-2018-04-22.
↑  "Controversy Emerges Insides Russia Over Chechen Film Depicting 1944 Deportations - Jamestown". Jamestown (באנגלית אמריקאית). נבדק ב-2018-04-22.
ערך זה הוא קצרמרבנושא סרטים רוסיים. אתם מוזמנים לתרום לוויקיפדיה ו.
פיטר טומס

| --- | --- |

 הושפע על ידי:  תומאס הדסון 
 פטירה:  1 בינואר 1777 לונדון, ממלכת בריטניה הגדולה 
 
פיטר טומס (באנגלית: Peter Toms‏; 1748 – 1 בינואר 1777) היה צייר אנגלי, שהתמחה בתיאור בגדים ליצירותיהם של אמנים אחרים. הוא היה חבר מייסד באקדמיה המלכותית.
ביוגרפיה

טומס היה בנו של חרט, ויליאם הנרי טומס, מווסטמינסטר. הוא למד אצל תומאס הדסון, הוא הפך לצייר שהתמחה בציור תלבושות, ועבד אצל פרנסיס קוטס במשך מספר שנים. לאחר מותו של קוטס, הועסק בין היתר על ידי סר ג'ושוע ריינולדס, בנג'מין וסט וג'ון זופני.
לדברי אדוארד אדוארדס:
ג'יימס נורת'קוט, אף על פי שראה בטומס "צייר לבוש טוב מאוד", הרגיש כי סגנונו הכבד למדי היה מתוך הזדהות עם סגנונו של ריינולדס.
טומס היה חבר מייסד באקדמיה המלכותית לאמנויות בשנת 1768. הוא הציג שלוש עבודות באקדמיה: "תמונה אלגורית". בשנת 1769, "דיוקן, חצי אורך" בשנת 1779 ו"צמחי בר", יצירה שפורסמה בשנת 1771.
למרות הצלחתו כצייר לבוש, שתייתו הכבדה וחוסר זהירות במובנים אחרים, השאירו אותו אדם עני ומנעו את התקדמותו. הוא ניסה להתאבד, אך הפציעה לא הייתה קטלנית והוא שרד במשך מספר שנים, ומת בעוני בביתו בלונדון, ב-1 בינואר 1777.
הוא התחתן עם מרי, בתו של רוברט הוג. היא נפטרה כשלוש שנים לפניו, ונקברה במרילבון, הקהילה בה התגורר שנים רבות.
הערות שוליים

1 2  Mark Noble, A history of the College of Arms : and the lives of all the Kings, Heralds, and Pursuivants from the reign of Richard III, founder of the College, until the present time, London : Printed for J. Debrett and T. Egerton, 1804
↑  Peter Toms - National Portrait Gallery, www.npg.org.uk (באנגלית)
↑  Horace Walpole Edward Edwards, Anecdotes of Painters who Have Resided Or Been Born in England;: With Critical Remarks on Their ..., Leigh and Sotheby ..., 1808. (בenglish)
↑  James Northcote, The Life of Sir Joshua Reynolds : Comprising Original Anecdotes of Many Distinguished Persons, His Contemporaries; and a Brief Analysis of His Discourses, Henry Colburn, 1819. (באנגלית)
| --- | --- |
בקרת זהויות :  BNE: XX5449526  RKD: 77807  ULAN: 500009644  VIAF: 95739934   WorldCat (עם VIAF): 95739934 
ג'ושוע ריינולדס, ליידי אליזבת קפל, את הלבוש צייר פיטר טומס
פרל סיטי

| --- | --- |
 מדינה:  ארצות הברית ארצות הברית
 מדינה:  הוואי הוואי
 מחוז:  מחוז הונולולו
 שטח:  15 קמ"ר
 גובה:  27 מטרים
 אוכלוסייה:  ‏
  ‑ בעיר:  45,295 (1 באפריל 2020)
  ‑ צפיפות:  2,399.8 נפש לקמ"ר (2010)
 קואורדינטות:  21°24′33″N 157°58′01″W﻿ / ﻿21.409166666667°N 157.96694444444°W﻿ / 21.409166666667; -157.96694444444 
 אזור זמן:  UTC -10
  מפת מיקום  מפה מפורטת   (למפת הוואי מוגדלת) הונולולו הילו ליהואה קאהולואי קאפאה קאונקאקאי לאנאי האוקיינוס השקטפרל סיטי(למפת הוואי רגילה) הונולולו הילו ליהואה קאהולואי קאפאה קאונקאקאי לאנאי האוקיינוס השקטפרל סיטי   tabBackground:;tabBorder:#aaa;defaultTab:0;
 
פרל סיטי (באנגלית: Pearl City) היא עיר באי אוהאו שבמחוז הונולולו שבמדינת הוואי שבארצות הברית.
במפקד האוכלוסין של שנת 2000 נמצא כי בעיר יש כ-30,976. העיר ממוקמת מצפון לפרל הארבור. שטחה הכולל של העיר הוא כ-15.0 קמ"ר. המיקוד של העיר הוא 96782. העיר נמצאת בממוצע בגובה של 27 מטר מעל פני הים והצפיפות בעיר כ-2,399.8 לקמ"ר. במפקד האוכלוסין של שנת 2000 נמצא גם כי בעיר יש 17.24% של לבנים, 2.71% אפרו אמריקאים, 53.42% אסיאתים והשאר מאוכלוסיות אחרות.
פול קופלי

| --- | --- |

 לידה:  25 בנובמבר 1944 (בן 79) דנבי דייל, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1973
 מקום לימודים:  Penistone Grammar School  אוניברסיטת נורת'מבריה 
 בן או בת זוג:  Natasha Pyne (1972–?) 
 http://www.paulcopley.com
 פרופיל ב-IMDb
 
פול מקריל קופלי (באנגלית: Paul Mackriell Copley; נולד ב-25 בנובמבר 1944) הוא שחקן אנגלי.